b'\n_START_ARTICLE_\n\xc3\x89pernay\n_START_SECTION_\nHistorie\n_START_PARAGRAPH_\n\xc3\x89pernay (Sparnacum) tilh\xc3\xb8rte erkebiskopene av Reims fra 400- til 900-tallet, da byen kom under grevene av Champagne. Den ble stygt herjet under Hundre\xc3\xa5rskrigen, og ble brent av Frans I i 1544. Den motstod Henrik av Navarra i 1592, og marskalk Biron falt under det angrep som fant sted f\xc3\xb8r byen til slutt ble erobret. I 1642 ble den, sammen med Ch\xc3\xa2teau-Thierry, gjort til hertugd\xc3\xb8mme og gitt til duc de Bouillon.'